大昌縣 (靈丘)

大昌縣，北周置，又置蔚州。治所在今山西靈丘縣南。隋開皇初廢『雁門郡。後周置肆州。開皇五年改為代州，置總管府。大業初府廢。統縣五，戶四萬二千五百二。雁門縣。舊曰廣武縣，置雁門郡。開皇初郡廢，十八年改曰雁門縣。大業初置雁門郡。有關官。有長城。有纍頭山，有夏屋山。繁畤縣。後魏置，並置繁畤郡。後周郡縣並廢。開皇十八年復置縣。有東魏武州及吐京郡、齊郡、新安郡三郡，寄在城中。後齊改為北靈州，尋廢。有長城、滹沱水、派水、唐山。崞縣。後魏置，曰石城縣。東魏置廓州。有廣安郡、永定郡、建安郡三郡，寄山城。後齊廢郡，改為北顯州。後周廢。開皇十年改縣曰平寇。大業初改為崞縣。又有雲中城，東魏僑置恒州，尋廢。有無京山、崞山。有土城。五臺縣。舊曰慮虒縣，久廢。後魏置，曰驢夷縣。大業初改焉。有五臺山。靈丘縣。後魏置靈丘郡，後齊省莎泉縣入焉。後周置蔚州，又立大昌縣。開皇初郡廢，縣併入焉。大業初州廢。』。《隋書》卷三十志第二十五地理中冀州雁門郡。北周置蔚州及大昌縣。隋初郡、州均廢，省大昌縣入靈丘縣，屬雁門郡。故治在今靈丘縣南。
註釋

Category:北周縣份
Category:山西古代縣份
Category:大同行政区划史
Category:灵丘县
Category:6世纪建立的行政区划
Category:580年代废除的行政区划